মঙ্গলবার, ১৬ জানুয়ারী, ২০১৮, ০৫:২০:৫৫ 15:27
ডেস্ক রিপোর্টঃ-মিয়ানমার সেনাবাহিনীর নির্যাতনের শিকার হয়ে বাংলাদেশে আশ্রয় নেওয়া রোহিঙ্গাদের রাখাইনে ফেরত পাঠাতে 'ফিজিক্যাল অ্যারেঞ্জমেন্ট' নামের মাঠপর্যায়ের চুক্তিটি চূড়ান্ত হয়েছে। পররাষ্ট্র সচিব মো. শহীদুল হক চুক্তি চূড়ান্ত হওয়ার বিষয়টি নিশ্চিত করেছেন।
মঙ্গলবার (১৬ জানুয়ারী) সকালে মিয়ানমারের রাজধানী নেপিদোতে বাংলাদেশ ও মিয়ানমারের পররাষ্ট্রসচিব পর্যায়ের জয়েন্ট ওয়ার্কিং গ্রুপের (জেডব্লিউজি) বৈঠকে চুক্তিটি চূড়ান্ত রূপ পায়।
চুক্তি প্রসঙ্গে পররাষ্ট্রসচিব মো. শহীদুল হক জানান, রোহিঙ্গাদের প্রত্যাবাসনের জন্য আমরা সফলভাবে 'ফিজিক্যাল অ্যারেঞ্জমেন্ট' চূড়ান্ত করেছি। সেই সঙ্গে যেসব রোহিঙ্গা ফেরত যাবেন, তাঁদের জন্য একটি ফরমের রূপও চূড়ান্ত করা হয়েছে।